|  |  |  |
| --- | --- | --- |
| ที่ มท ๐๘๑๙.๒/ |  | กรมส่งเสริมการปกครองท้องถิ่น ถนนนครราชสีมา เขตดุสิต กทม. ๑๐๓๐๐ |

ตุลาคม ๒๕๖๓

เรื่อง การมอบประกาศเกียรติคุณให้ผู้เข้ารับการอบรมที่ผ่านการฝึกอบรมโครงการอาสาสมัครบริบาลท้องถิ่น   
 เพื่อดูแลผู้สูงอายุที่มีภาวะพึ่งพิง

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๙.๒/ว 3057 ลงวันที่ 1 ตุลาคม ๒๕๖๓

สิ่งที่ส่งมาด้วย ประกาศเกียรติคุณ จำนวน 1 ฉบับ

ตามที่กรมส่งเสริมการปกครองท้องถิ่น ได้แจ้งการจัดสรรงบประมาณและแนวทางปฏิบัติ  
ในการดำเนินการโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง ภายใต้แผนงานฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 รายละเอียดตามหนังสือ  
ที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อส่งเสริมอาชีพและประกาศรับรองผู้เข้ารับ  
การฝึกอบรมได้ผ่านการอบรมหลักสูตรการดูแลผู้สูงอายุขั้นกลาง จำนวน 70 ชั่วโมง ของกรมอนามัย ภายใต้โครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง ได้จัดทำประกาศเกียรติคุณเพื่อเป็นต้นแบบให้แก่สำนักงานส่งเสริมการปกครองท้องถิ่นจังหวัดนำไปจัดพิมพ์และมอบให้แก่ผู้ผ่านการฝึกอบรมหลักสูตรดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานส่งเสริมสุขภาพ

โทร. ๐-๒๒๔๑-7225

ผู้ประสานงาน : นางสาวสุจิตรา ดาวเรือง/  
นางสาวสุพรรณนิภา เยื่อใย